wickkiey/tamil-wikipedia-chunked huggingface dataset:
# பொருளாதாரத்தில் நலிந்த பிரிவினர்

**பொருளாதாரத்தில் நலிந்த பிரிவினர்** (**Economically Weaker Section** (**EWS**) அல்லது **பொருளாதரத்தில் பின்தங்கிய பிரிவினர்** (Economically Backward Classes (EBC) என்பது இந்திய அரசின் கல்வி நிலையங்கள் (மதம் மற்றும் மொழி வாரி சிறுபான்மையோர் நடத்தும் கல்வி நிறுவனங்கள் தவிர) மற்றும் இந்திய அரசின் வேலைவாய்ப்பில் மட்டும் இட ஒதுக்கீடு அற்ற பொதுப் பிரிவினராக முன்னேறிய வகுப்பினரில் பொருளாதாரத்தில் நலிந்தவர்களை மட்டுமே குறிக்கும். இந்திய அரசு பொருளாதாரத்தில் நலிந்த பிரிவினருக்கு 10% இட ஒதுக்கீடு வழங்குகிறது. பொருளாதாரத்தில் நலிந்த பிரிவினருக்கு 10% இடஒதுக்கீடு வழங்க 2019-ஆம் ஆண்டில் இந்திய நாடாளுமன்றம் இந்திய அரசியலமைப்புச் சட்டத்தில் 103-வது திருத்தம் மேற்கொண்டது.பொருளாதாரத்தில் நலிந்த பிரிவினருக்கான இடஒதுக்கீடு 14 சனவரி 2019 முதல் நடைமுறைக்கு வந்தது. மாநில அரசுகள் விரும்பினால் இச்சட்டப்படி பொருளாதாரத்தில் நலிந்த பிரிவினருக்கு 10% மிகாமல் இடஒதுக்கீடு வழங்கலாம்.
# பொருளாதாரத்தில் நலிந்த பிரிவினர்

## இதனையும் காண்க

- பிற்படுத்தப்பட்டோர்
- கிரிமிலேயர்
- மிகவும் பிற்படுத்தப்பட்டோர்
- இதர பிற்படுத்தப்பட்ட வகுப்பினர்
- பட்டியல் சமூகத்தினரும் பட்டியல் பழங்குடியினரும்
- தமிழ்நாடு அரசு இடவொதுக்கீட்டு பட்டியல்
- முன்னேறிய வகுப்பினர்
- ஜம்மு காஷ்மீரில் இட ஒதுக்கீடு
# ஜிகார்சினிடே

**ஜிகார்சினிடே** (*Gecarcinidae*) குடும்ப நண்டுகள் **நில நண்டுகள்** உண்மையான நில நண்டுகள் ஆகும். இவை நிலத்தில் வாழ்வதற்கேற்ற தகவமைப்புகளைக் கொண்டுள்ளன. பிற நண்டுகளைப் போலவே, நில நண்டுகளும் தொடர்ச்சியான செவுள்களைக் கொண்டுள்ளன. செவுள்களைச் சூழ்ந்துள்ள தலையோடு கூடுதல் இரத்த நாளங்களுடன் காணப்படுகிறது. இவை முதுகுநாணி நுரையீரலைப் போலக் காற்றிலிருந்து ஆக்ஸிஜனை பிரித்தெடுக்கின்றன. முதிர்வடைந்த நில நண்டுகள் நிலப்பரப்பில் காணப்பட்டாலும் அவ்வப்போது கடலுக்குச் செல்கின்றன. அங்கு இவை இனப்பெருக்கம் செய்கின்றன. இளம் உயிரிகள் (குடம்பி) நீர் நிலைகளில் வளர்ச்சியடைகின்றன. நில நண்டுகள் அனைத்துண்ணி வகையின. ஆனால் சில நேரங்களில் பயிர்களுக்குக் கணிசமான சேதத்தை ஏற்படுத்துகின்றன. பெரும்பாலான நில நண்டுகளில் இடுக்கி கால்களில் வலதை விட இடது அல்லது இடதைவிட வலது பெரியதாகக் காணப்படுகிறது.  
சிகார்சினிடே குடும்பத்தில் கீழ்கண்ட பேரினங்கள் உள்ளன:
# கார்டிசோமா

***கார்டிசோமா*** (*Cardisoma*) என்பது பெரிய அளவிலான நில நண்டுகளின் பேரினமாகும். இந்த பேரினத்தின்கீழ் இருந்த 7 சிற்றினங்களில் மூன்று சிற்றினங்கள் இப்போது *டிசுகோபிளாக்சில்* வைக்கப்பட்டுள்ளன. *கார்டிசோமாவில்* எஞ்சியிருக்கும் நான்கு சிற்றினங்கள் வெப்பமான கரையோரப் பகுதிகளில் காணப்படுகின்றன. இளம் உயிரிகள் பெரும்பாலும் ஊதா-நீல நிற மேலோடு<nowiki/>கொண்டிருக்கும். மேலும் ஆரஞ்சு-சிவப்பு கால்களைக் கொண்டுள்ளன (செல்லப்பிராணி வர்த்தகத்தில் பிரபலமடைவதற்கு இது வழிவகுக்கும்). மேலும் இவை வண்ணமயமானவை. முதிர்வடையும் போது இவற்றின் நிறங்கள் மங்கிப்போகின்றன. மேலும் ஆண் நண்டினை விடப் பெண் நண்டு மந்தமாக இருக்கலாம். பிட்லர் நண்டுகளை விட மென்மையானவை. வலது அல்லது இடது இடுக்கி கால்களில் பொதுவாக ஒன்று மற்றதை விட மிகப்பெரியது. இவை அனைத்துண்ணி வகையின. ஆனால் முதன்மையாகத் தாவரப் பொருட்களை உண்ணுகின்றன.
# கார்டிசோமா

## சிற்றினங்கள்

*கார்டிசோமா* பேரினத்தின் கீழ் நான்கு சிற்றினங்கள் உள்ளன. இவற்றின் விவரம் அட்டவணையில் கொடுக்கப்பட்டுள்ளது.
| *கார்டிசோமா அர்மாட்டம்* <small>ஹெர்க்லோட்ஸ், 1851</small> | (ஆப்பிரிக்க) வானவில் நண்டு, (நைஜீரிய) நிலவு நண்டு அல்லது தேசபக்த நண்டு | கிழக்கு அட்லாண்டிக் கடலோரப் பகுதிகள் |
| --- | --- | --- |
| *கார்டிசோமா கார்னிபெக்சு* <small>(ஹெர்பஸ்ட், 1794)</small> | சிவப்பு-நகம் நண்டு | இந்தோ-பசிபிக் கடலோரப் பகுதிகள் |
| *கார்டிசோமா கிராசம்* <small>ஸ்மித், 1870</small> | வாய் இல்லாத நண்டு | கிழக்கு பசிபிக் கடலோரப் பகுதிகள் |
| *கார்டிசோமா குஆன்ஹுமி* <small>லேட்ரிலிலே 1825</small> | நீல நில நண்டு அல்லது மாபெரும் நில நண்டு | மேற்கு அட்லாண்டிக் கடலோரப் பகுதிகள் |
# இராஜாவின் அரண்மனை

**கிங் கோதி அரண்மனை** (*King Kothi Palace*) அல்லது நஸ்ரி பாக் அரண்மனை இந்தியாவின் தெலங்காணாவின் ஐதராபாத்தில் உள்ள ஒரு அரண்மனையாகும். ஐதராபாத்து மாநிலத்தின் முன்னாள் ஆட்சியாளர் சர் மிர் உஸ்மான் அலிகான் இங்கு வசித்து வந்தார்.
# இராஜாவின் அரண்மனை

## சொற்பிறப்பியல்

ஆரம்பத்தில், நவாப் கமால் கான் என்பவர் தனது தனிப்பட்ட குடியிருப்புக்காக இந்த அரண்மனையை கட்டினார். இதில், பிரதான வாயில், தாழ்வாரங்கள், சாரளங்கள் மற்றும் கதவுகள் "கே.கே" என்ற அடையாளத்துடன் பொறிக்கப்பட்டன. பின்னர் நிசாம் இந்த அரண்மனையை வாங்கியபோது, நவாப்களின் சுருக்கப் பெயரைக் கொண்டிருப்பது தனது பெருமைக்கு எதிராக உணர்ந்தார். அவர் "கே.கே" என்ற சுருக்கத்தை "கிங் கோதி" என்று மாற்றினார். அதாவது ராஜாவின் மாளிகை. இதனால் கிங் கோதி என்ற பெயர் உருவானது.
# இராஜாவின் அரண்மனை

## வரலாறு

இந்த அரண்மனையை கமால் கான் என்பவர் கட்டியுள்ளார். பின்னர், நிசாம் அரண்மனை மீதான தனது விருப்பத்தை வெளிப்படுத்தியதும் அவருக்கு விற்றார். இளம் நிசாம் 13 வயதாக இருந்தபோது இந்த அரண்மனையில் குடியேறினார். 1911இல் அரியணையில் பதவியேற்ற பின்னரும், அவர் தொடர்ந்து அரண்மனையில் தங்கியிருந்தார். தந்தை வசித்த சௌமகல்லா அரண்மனைக்குச் செல்லவில்லை.  
பரந்த அரண்மனையில், பல்வேறு வகையான விலையுயர்ந்த பொருட்கள் எஃகு பட்டிகளில் சேமிக்கப்பட்டு, பிரித்தனில் தயாரிக்கப்பட்ட பூட்டுகளுடன் இணைக்கப்பட்டன. இந்த அரண்மனையில் மூன்று முக்கிய கட்டிடங்கள் உள்ளன. அவை இரண்டு நிசாம் பயன்படுத்திய ஒரு பெரிய நூலகமும் இதில் உள்ளது.  
நிசாமின் உத்தியோகபூர்வ மற்றும் சடங்கு நோக்கங்களுக்காக பயன்படுத்தப்பட்ட கிழக்குப் பகுதி, இப்போது மாநில அரசு மருத்துவமனையாக மாற்றப்பட்டுள்ளது. இப்போது சுவராக இருக்கும் மேற்கு பகுதியின் பாதியில், நஸ்ரி பாக் அல்லது முபாரக் மாளிகை என்று அழைக்கப்படும் முக்கிய குடியிருப்பு கட்டிடங்கள் அமைந்துள்ளன. அவை இன்றும் நிசாம்களின் தனிப்பட்டப் பயன்பாட்டில் உள்ளது.
வாயிலைக் காக்கும் நிசாமின் இராணுவத்தைச் சேர்ந்த வீரர்கள்]]
நஸ்ரி பாக் என்ற பிரதான நுழைவாயிலின் குறுக்கே எப்போதுமே ஒரு திரைச்சீலை ஒன்று கட்டப்பட்டிருந்தது. எனவே இது "பர்தா வாயில்" என்று அறியப்பட்டது. நிசாம் அரண்மனையிலிருந்து வெளியே சென்றபோது, நிசாம் வீட்டில் இல்லை என்பதைக் குறிக்க பர்தா தூக்கப்பட்டது. இந்த வாயிலை மைசாரம் படைப்பிரிவு, காவலர்கள், இராணுவம் ஆகியவை காத்து நின்றன. The Nizam lived here until his death in 1967.  
மூன்றாவது கட்டிடம், உஸ்மான் மேன்ஷன் 1980களின் முற்பகுதியில் இடிக்கப்பட்டது. மாநில அரசால் அந்த இடத்தில் ஒரு புதிய மருத்துவமனைக் கட்டிடம் கட்டப்பட்டது. கடைசியாக ஆண்ட ஏழாம் நிசாம், சர் மீர் உஸ்மான் அலிகான், (1911-1948), இங்கு வாழ்ந்து 1967 பிப்ரவரி 24 அன்று இந்த கட்டிடத்திலேயே இறந்தார்.  
இந்த அரண்மனை ஜூடி பள்ளிவாசலின் தாயகமாகவும் உள்ளது. கான் தனது இல்லத்தின் எதிரே இருந்த பள்ளிவாசலில் அடக்கம் செய்ய விரும்பினார்.  
முபாரக் மாளிகையின் கிழக்கே ஒரு கடிகாரத்துடன் கூடிய 'காடியல் வாயில்' ஒன்று உள்ளது. இதன் வளாகத்தில் பல்வேறு ஐரோப்பிய பாணிகள் உள்ளன. சாரளளும், சிக்கலான மரவேலைப் பாடுகளும், காடியல் வாயிலில் எண்கோண பிரமிடு வடிவ வடிவங்களில் சாய்ந்த ஓடு வேய்த கூரைகள், அரை வட்ட வளைவுகள் ஆகியவை சிறப்பியல்பு அம்சங்களில் அடங்கும்.
# திசுகோபிளாக்சு

***திசுகோபிளாக்சு*** (*Discoplax*) என்பது நிலப்பரப்பு நண்டுகளின் ஜிகார்சினிடே குடும்பத்தில் உள்ள ஒரு பேரினமாகும். இது *கார்டிசோமா* பேரினத்துடன் மிகவும் நெருக்கமாகத் தொடர்புடையது.  
ஆறு அங்கீகரிக்கப்பட்ட சிற்றினங்கள் இந்தப் பேரினத்தின் கீழ் உள்ளன. அவை:  
- திசுகோபிளக்சு செலெசிடி
- *திசுகோபிளாக்சு கிராசிலிபிசு* <small>என்ஜி & கினோட், 2001</small>
- *திசுகோபிளாக்சு லாங்கிப்சு* <small>ஏ. மில்னே-எட்வர்ட்ஸ், 1867</small>
- *திசுகோபிளாக்சு மேக்னா* <small>என்ஜி & ஷிஹ், 2014</small>
- *திசுகோபிளாக்சு மைக்கேலிசு* <small>என்ஜி & ஷிஹ், 2015</small>
- *திசுகோபிளாக்சு ரோட்டுண்டா* <small>(குய் & கெய்மார்ட், 1824)</small>
# புருவாஸ்

**புருவாஸ்** அல்லது **பெருவாஸ்**, (மலாய்: *Beruas*; ஆங்கிலம்: *Beruas*; சீனம்: 木威) என்பது மலேசியா, பேராக் மாநிலத்தில், மஞ்சோங் மாவட்டத்தில் அமைந்து உள்ள ஒரு நகரம். ஈப்போ மாநகரத்தில் இருந்து 73 கி.மீ.; தைப்பிங் பெருநகரத்தில் இருந்து 53 கி.மீ.; தொலைவில் அமைந்து உள்ளது. இந்த நகரத்திற்கு அருகாமையில் உள்ள நகரங்கள் பந்தாய் ரெமிஸ்; பாரிட்.  
1970-ஆம் ஆண்டில் பந்தாய் ரெமிஸ் முதன்மைச் சாலைக்கு **ஜாலான் கங்கா நெகரா** என பெயர் வைக்கப்பட்டு இருந்தது. ஒரு காலக் கட்டத்தில் டிண்டிங் ஆறு லூமுட்டில் இருந்து புருவாஸ் வரை நீண்டு இருந்தது. அந்த ஆற்றின் சுவடுகளை இன்றும் இங்கு காணலாம்.  
புருவாஸ் பட்டணத்திற்கு 2 கி.மீ. தொலைவில் கம்போங் கோத்தா *(Kg. Kota)* எனும் கிராமப்பகுதி உள்ளது. அங்குள்ள பெயர்ப் பலகையில், 2007-ஆம் ஆண்டு வரையில் மாக்காம் ராஜா சோழன் *(Makam Raja Cholan)* என்று இருந்தது. தற்பொழுது மாக்காம் ராஜா புருவாஸ் *(Makam Raja Beruas II)* என்று மாற்றப்பட்டு உள்ளது.
# புருவாஸ்

## வரலாறு

பல நூறு ஆண்டுகளுக்கு முன்னர், தமிழ்நாட்டு வணிகர்களும் சீன நாட்டு வணிகர்களும் மலாக்கா நீரிணையில் இருந்து டிண்டிங்ஸ் ஆற்று வழியாக. புருவாஸ் நகரத்திற்கு வணிகம் செய்ய வந்தார்கள் எனும் வரலாற்றுத் தகவல்களும் உள்ளன.  
முன்பு காலத்தில் தமிழர்கள் இந்த நகரைப் புருவாஸ் என்று அழைத்தார்கள். மலேசியா சுதந்திரம் அடைந்த பின்னர் *புருவாஸ்* எனும் சொல்லுக்கு மாறாகப் *பெருவாஸ்* எனும் சொல் பரவலாகப் பயன்படுத்தப் படுகிறது. பள்ளிப் பாட நூல்களிலும் பெருவாஸ் எனும் சொல்லே பயன்படுத்தப் படுகிறது.
# புருவாஸ்

## வரலாறு

### பெருவாஸ் மரம்

பெருவாஸ் எனும் பெயர் மங்குசுத்தான் *(mangosteen)* மரத்தைப் போன்ற ஓர் உள்ளூர் மரமான பெருவாஸ் மரத்தில் இருந்து பெறப் பட்டதாக நம்பப் படுகிறது (அறிவியல் பெயர்: *கார்சீனியா ஹோம்பிரோனியா - Garcinia hombroniana*).  
புருவாஸ் நகரம் மலேசிய வரலாற்றில் மிகப் பழைமை வாய்ந்த நகரமாகும். இங்கு வாழ்ந்த கிராமவாசிகளும் வரலாற்று ஆராய்ச்சியாளர்களும் கங்கா நகரம் தொடர்பான பல அரிய கலைப் பொருட்களைக் கண்டுபிடித்து உள்ளனர். இந்தப் பொருட்கள் தற்போது புருவாஸ் அருங்காட்சியகத்தில் காட்சிக்கு வைக்கப்பட்டு உள்ளன.
# புருவாஸ்

## வரலாறு

### பல்லவர்களின் கலைப்பொருட்கள்

கங்கா நகரம் அந்தக் காலத்தில் பேராக் மாநிலத்தின் புருவாஸ், டிண்டிங்ஸ், மஞ்சோங் பகுதிகளில் பரவி இருந்த ஒரு பேரரசு ஆகும். கங்கா நகரம் கோலோச்சிய இடங்களில் இருந்து பழம் பெரும் கலைப் பொருட்கள் கிடைத்து இருக்கின்றன.  
பல்லவர்களின் கலைப்பொருட்கள். தமிழர்களின் தங்க ஆபரணங்கள். சீனர்களின் பீங்கான் மங்குகள். இந்தோனேசிய அரசுகளின் பின்னல் வேலைபாடுகள். அவற்றில் சில பொருட்கள் ஈப்போவிலும் இன்னும் சில பொருட்கள் பீடோர் பகுதிகளிலும் கிடைத்து இருக்கின்றன.
# புருவாஸ்

## வரலாறு

### சிம்மோர் பள்ளத்தாக்கில் அகத்தியர் சிலை

, பீடோர், ஆங்கிலோ ஓரியண்டல் ஈயச் சுரங்கத்தில் கண்டு எடுக்கப்பட்ட 79 செ.மீ உயரச் சிலை.]]  
1962-ஆம் ஆண்டு பிப்ரவரி மாதம் பேராக், சிம்மோர் பள்ளத்தாக்கில் (*Chemor Valley*), ஜாலோங் (*Jalong, Chemor, Perak*) எனும் இடத்தில் ஓர் அகத்தியர் சிலையைக் கண்டு எடுத்தார்கள்.  
அதன் எடை 34 பவுண்டுகள் (15.4 கிலோ கிராம்). உயரம் 1 அடி எட்டரை அங்குலம். 1300 ஆண்டுகளுக்கு முற்பட்ட வெண்கலச் சிலை. மலேசியாவில் கண்டு எடுக்கப்பட ஓர் அரிய வரலாற்றுப் படிமம். இந்தச் சிலை இப்போது கோலாலம்பூர் மலேசிய அரும்பொருள் காட்சியகத்தில் உள்ளது.  
கங்கா நகரத்து வரலாற்றில் ஓர் ஆழமான உறுதிப்பாட்டை இந்தச் சிலை வழங்கி உள்ளது. கங்கா நகரம் என்பது இந்து மதம் (சிவ வழிபாடு) சார்ந்த ஓர் அரசு என்பதை உறுதிப்படுத்தி உள்ளது. உலக வரலாற்று ஆசிரியர்கள் இதே கருத்தை இன்றும் வலியுறுத்தி வருகின்றனர்.  
கங்கா நகரப் பேரரசின் தலைநகரம் பேராக், புருவாஸ் சமவெளியில் இருந்து இருக்கிறது. கி.பி. 1025 - 1026-ஆம் ஆண்டுகளில் அந்தப் பேரரசு அழிந்து போனது. தமிழ்நாட்டில் இருந்து வந்த இராஜேந்திர சோழன் தொடுத்த தாக்குதல்களினால் கங்கா நகரம் அழிந்து போய் இருக்கலாம் என்பது வரலாற்று ஆய்வாளர்களின் கருத்து.
# புருவாஸ்

## புருவாஸ் அருங்காட்சியகம்

இந்த அருங்காட்சியகம் பொதுமக்களுக்கு இலவச நுழைவுடன் திறக்கப்பட்டு உள்ளது. 5-ஆம்; 6-ஆம் நூற்றாண்டுகளுக்கு முந்தைய கலைப்பொருட்கள் புருவாஸில் கண்டுபிடிக்கப்பட்டு உள்ளன. அவற்றில் பல பொருட்கள் புருவாஸ் அருங்காட்சியகத்தில் காட்சிக்கு வைக்கப்பட்டு உள்ளன.
# புருவாஸ்

## பெருவாஸ் தமிழ்ப்பள்ளி

மலேசியாவில் பழைமையான பள்ளிகளில் பெருவாஸ் தமிழ்ப்பள்ளியும் (SJK(T) Beruas) ஒன்றாகும். 16 ஆசிரியர்கள் கற்பிக்கும் இந்தப் பள்ளியில் ஏறக்குறைய 170 மாணவர்கள் பயில்கிறார்கள். தேசிய அளவிலும் மாநில அளவிலும் பல போட்டிகளில் கலந்து கொண்டு பற்பல சாதனைகளைப் படைத்து உள்ளது. இப்பள்ளியின் தலைமையாசிரியை திருமதி இரகுமாதுனிசிசா பேகம் அப்துல் ரகுமான்.
# நயா கிலா

வின் மேலிருந்து நயா கிலாவின் தெற்குப் பகுதியில் பரந்த பார்வை.|405x405px]]
**நயா கிலா** (Naya Qila) ("புதிய கோட்டை", நயா குய்லா என்றும் உச்சரிக்கப்படுகிறது) என்பது இந்தியாவின் ஐதராபாத்தில் கோல்கொண்டாவிலுள்ள கோட்டையின் விரிவாக்கப்பட்டப் பகுதியாகும். இது முகலாயப் படைகளிடமிருந்து மேலதிக பாதுகாப்பாக 1656ஆம் ஆண்டில் சுல்தான் அப்துல்லா குதுப் ஷா அவர்களால் கட்டப்பட்டது. கோல்கொண்டா கோட்டையின் இந்த ஒருங்கிணைந்த பகுதி பல வரலாற்று கட்டமைப்புகளைக் கொண்டுள்ளது. நயா கிலாவை எதிர்கொள்ளும் வெளிப்புற கோட்டையின் சுவர்களில் கல் மற்றும் அலங்கார பூச்சுகளில் விசித்திரமான உருவங்கள் மற்றும் விலங்குகள் உள்ளன. இது இந்தியாவின் மிகக் குறைவாக ஆராயப்பட்ட பாரம்பரிய தளங்களில் ஒன்றாகும். இது ஒரு குழிப்பந்தாட்ட மைதானத்தின் ஒரு பகுதியாக மாறியுள்ளதால், பார்வையாளர்களுக்கான அணுகலை சிக்கலாக்குகிறது.
# நயா கிலா

## வரலாறு

சுல்தான் அப்துல்லா குதுப் ஷாவின் ஆட்சியின் போது (1625-1672) தக்காணத்தின் முகலாய ஆளுநராக இருந்த ஔரங்கசீப் 1656 சனவரியில் கோல்கொண்டா கோட்டைக்கு எதிரான ஒரு பீரங்கித் தாக்குதலை மேற்கொண்டார். வலிமைமிக்க முகலாய இராணுவம் பீரங்கித் தாக்குதலைத் தொடர்ந்தது. ஆனால் கோட்டை உறுதியாக இருந்தது. நான்கு மாத முற்றுகைக்குப் பிறகு, முகலாய இராணுவம் ஏப்ரல் 1656இல் பின்வாங்கியது. முகலாயர்களின் கடும் தாக்குதல் காரணமாக, கோட்டை பலவீனமடைந்தது. மேலும், கோட்டை சுவர்கள் சாய்ந்து கொள்ளத் தொடங்கின. இதனால் எதிர்கால தாக்குதல்களையும், இழப்புகளைத் தவிர்க்க சுல்தான் கோட்டைச் சுவர்களை சரிசெய்யவும் கோல்கொண்டா கோட்டையை விரிவுபடுத்தவும் உத்தரவிட்டார். இதனால் நயா கிலாவின் கட்டுமானம் 1656ஆம் ஆண்டில் தொடங்கப்பட்டது. மேலும் சுல்தான் அபுல் ஹசன் குதுப் ஷா அவர்களாலும் கூடுதலாக கட்டுமானங்கள் சேர்க்கப்பட்டது. மேலும், கிட்டத்தட்ட 30 ஆண்டுகளுக்குப் பிறகு, ஔரங்கசீப் பேரரசராக ஆனபோது, மீண்டும் அவர் கோல்கொண்டா மீது தனது பார்வையைத் திருப்பினார். அவர் ஏற்கனவே தாக்குதல் நடத்திய இடத்தை முற்றிலுமாகத் தவிர்த்தார். தற்போது அவர் பீரங்கிகள் குறிவைத்த இடம் நயா கிலா. அகழிகளைக் கொண்ட ஒரு பாறை கொத்து அமைப்பான இது கோல்கொண்டாவை இன்னும் அசைக்க முடியாததாக மாற்றியது. ஆனாலும், 1687இல் ஔரங்கசீப் கோல்கொண்டாவை தன்னுடன் இணைத்தார்.  
குதுப் ஷாஹி வம்சத்தின் அரசக் கட்டிடக் கலைஞரான முஸ்தபா கான் இந்த கோட்டையை வடிவமைத்து கட்டினார். ஐதராபாத்தின் மக்கா பள்ளிவாசல், தோலி பள்ளிவாசல் போன்றவை இவரால் வடிவமைக்கப்பட்டு கட்டப்பட்டது.
# நயா கிலா

## ஈர்ப்பு

- பாரசீகத் தோட்டம் ( *பாக்-இ-குதுப்* ), அப்துல்லா குதுப் ஷா (1625-1672) என்பவரால் கட்டப்பட்டது.
- *ஹாதியன் கா ஜாத்* ( "யானை அளவிலான மரம்"): 400 க்கும் மேற்பட்ட வயதான இந்த பிரபலமான பொந்தன்புளிய மரம் நயா கிலா வளாகத்தில் அமைந்துள்ளது . Arab traders introduced this tree to Hyderabad இது சுல்தான் முஹம்மது குலி குதுப் ஷாவுக்கு அரபு வர்த்தகர்களால் வழங்கப்பட்டது. இந்த மரம் 27.40 மீட்டர் (89 அடி) சுற்றளவு கொண்டது. இந்த மரத்தின் கிளைகளுக்கு இடையில் குகை ஒன்று உருவானது. இந்த புளிய மரத்தை மையமாகக் கொண்ட பல்வேறு கதைகள் உள்ளன. பிரபலமான கதைகளில் ஒன்று அதன் குகையுடன் தொடர்புடையது. சுமார் 400 ஆண்டுகளுக்கு முன்பு இது சுமார் 40 மோசமான திருடர்கள் தங்களை மறைக்க உதவியது. some 400 years ago.
- The Mosque of Mustafa Khan: build in memory of the royal architect of the Qutb Shahi dynasty.
- முஸ்தபா கானின் பள்ளிவாசல்: குதுப் ஷாஹி வம்சத்தின் அரச கட்டிடக் கலைஞரின் நினைவாக கட்டப்பட்டது. தற்போது, இந்த நீர்நிலை மோசமாக புறக்கணிக்கப்பட்டுள்ளது. நயா கிலாவின் இடிபாடுகள் குதுப் ஷாஹி ஆட்சியின் போது நீர் வழங்கலுக்குப் பயன்படுத்தப்படும் 350 ஆண்டுகள் பழமையான மண் குழாய்களின் துண்டுகளைக் கொண்டுள்ளன. இந்தியத் தொல்லியல் ஆய்வகத்தின் விதிகளுக்கு எதிராக, இந்த மைதானம் சுற்றுலாப் பயணிகள் கோட்டைக்குள் நுழைவதை தடைசெய்தது. 2019ஆம் ஆண்டு நிலவரப்படி, இது இன்னும் செயலில் உள்ளது.
# சேரகுல வேளாளர்

**வேளாளர்** சாதியின் ஒரு சிறிய உட்பிரிவே **சேரகுல வேளாளர்** ஆகும். இவர்கள் பிள்ளை பட்டத்தை மட்டுமே பயன்படுத்துகிறார்கள்.  
வெள்ளாளர்கள் தாங்கள் வசிக்கும் இடம், தொழில் இவற்றை வைத்து தங்களை அடையாளப்படுத்திக் கொள்வர். அதன்படி கரூர், கோவை, பொள்ளாச்சி, திருப்பூர், பாலக்காடு என சேரன் ஆண்ட பகுதியில் வசிக்கும் வெள்ளாளர் **சேரகுல வேளாளர்** என அழைக்கப்படுகிறார்கள்.
# சேரகுல வேளாளர்

## சேரமான் பெருமாள் நாயனார்

சேரகுல வேளாளர்களுக்கு **சேரமான் பெருமான்** ஒரு குலகுருவாக இருக்கிறார். சேரமான் பெருமாள் நாயனாரின் சிலை கோவை, பேரூர் கோவிலில் அமையப்பெற்றுள்ளது. பேரூரில் வருடந்தோறும் (ஆடி-சுவாதி யில்) குரு பூசை வழிபாடும், பேரவைக் கூட்டமும் நடந்து வருகிறது. இதனை தமிழ்நாடு சேரகுல வேளாளர் சங்கம் சிறப்பாகச் செய்து வருகிறது.
# சேரகுல வேளாளர்

## வாழும் பகுதிகள்

சேரகுல வேளாளர் சமுதாய மக்கள் கோவை மற்றும் அதனைச் சுற்றியுள்ள பகுதியில் குறிப்பிடத்தக்களவில் வாழ்கின்றனர்.  
கோவையில் சிங்காநல்லூர், குறிச்சி, சுந்தராபுரம், வெள்ளலூர், பேரூர், செல்வபுரம் போன்ற பகுதிகளிலும் பொள்ளாச்சி மற்றும் அதனை ஒட்டியுள்ள பகுதிகளான ஜமீன் ஊத்துக்குளி, சமத்தூர், ஆனைமலை பகுதிகளிலும், திருப்பூர் மாவட்டத்திலுள்ள கணியூர் மற்றும் உடுமலைப்பேட்டையிலும் வாழ்ந்து வருகின்றனர். சிலர் பழனியில் வாழ்ந்து வருகிறார்கள்.  
கேரளாவில் பாலக்காடு, இடுக்கி மற்றும் மூணாறு பகுதிகளில் குறைந்த அளவில் வசித்து வருகிறார்கள்.
# சேரகுல வேளாளர்

## சமூக, பொருளாதார நிலை

சேரகுல வேளாளப் பெருமக்கள் ஆராய்ச்சியாளராக, கல்வியாளராக, நில உடைமையாளராக, கணக்காளராக, நில அளவையராக, தொழில் முனைவோராக அரசியலிலும் இருந்து வருகின்றனர்.
குறைந்த மக்கள் தொகை இருப்பினும் இவர்கள் நல்ல வளர்ச்சியை பெற்றுள்ளனர்.
# சேரகுல வேளாளர்

## மடங்கள்

சேரகுல வேளாளர்களின் சத்திரம்/மடம், பழனி, ஜமீன் ஊத்துக்குளி, சமத்தூர் மற்றும் குறிச்சியில் உள்ளது. இங்கு திருமணம் போன்ற நிகழ்ச்சிகள் நடத்துவதற்கு ஏதுவாக உள்ளது.
# சேரகுல வேளாளர்

## திருமணம்

சேரகுல வேளாளர்களின் எண்ணிக்கை மிகவும் குறைவாக உள்ளது. அவர்கள், **பிள்ளை** பட்டத்தினுடைய மற்ற உட்பிரிவுகளான சோழிய, பாண்டிய வேளாளர்களுடன் திருமணம் செய்து கொள்கின்றனர்.
# அர. சக்கரபாணி

**அர. சக்கரபாணி** என்பவர் தமிழக அரசியல்வாதியும், தமிழக அமைச்சரும் ஆவார். இவர் தமிழக சட்டப்பேரவைக்கு தொடர்ச்சியாக ஆறு தேர்தல்களில் ஒட்டன்சத்திரம் தொகுதியில் இருந்து தேர்ந்தெடுக்கப்பட்டார். திராவிட முனேற்றக் கழக கட்சியின் உறுப்பினரான இவர் 1996, 2001, 2006, 2011, 2016, 2021 தேர்தல்களில் வெற்றி பெற்றார். அவர் 2006 முதல் 2011 வரையிலும், 2011 முதல் 2016 வரையும் 2016 முதல் 2021 திமுக சட்டமன்ற கொறடாவாக இருந்துள்ளார். 2021 தமிழ்நாடு சட்டமன்றத் தேர்தலில் இதே தொகுதியில் இருந்து சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று மு.க. ஸ்டாலின் அமைச்சரவையில் முதல் முறையாக தமிழக உணவு மற்றும் உணவுப்பொருள் வழங்கல் துறை (உணவு மற்றும் உணவு பொருள் வழங்கல், நுகர்வோர் பாதுகாப்பு, விலைக்கட்டுப்பாடு) அமைச்சராக நியமிக்கப்பட்டுள்ளார்.
# அர. சக்கரபாணி

## பிறப்பு

கள்ளிமந்தையம் அருகே ஒரு கிராமத்தில் அர.சக்கரபாணி பிறந்தார்.
# அர. சக்கரபாணி

## போட்டியிட்ட தேர்தல்கள்

| 1996 தமிழக சட்டசபை தேர்தல் | ஒட்டன்சத்திரம் | திமுக | வென்றது | 58.57 | கே செல்லமுத்து | அதிமுக | 26.08 |  |
| --- | --- | --- | --- | --- | --- | --- | --- | --- |
| 2001 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 46.4 | ஏ. டி செல்லசாமி | அதிமுக | 45.2 |  |
| 2006 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 53.66 | கே. பி. நல்லசாமி | அதிமுக | 36.93 |  |
| 2011 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 51.99 | பி பாலசுப்பிரமணி | அதிமுக | 43.14 |  |
| 2016 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 64.26 | கே. கிட்டுசாமி | அதிமுக | 29.56 |  |
| 2021 தமிழக மாநில சட்டசபை தேர்தல் | ஒட்டன்சத்திரம் | திமுக | வென்றது | 54.51 | நடராஜ் என். பி. | அதிமுக | 40.26 | } |
# அர. சக்கரபாணி

## தேர்தல்

அர.சக்கரபாணி முதல்முதலில் 1996 இல் ஒட்டன்சத்திரம் தொகுதியில் போட்டியிட்டார். இவர் அதிமுகவின் கே. செல்லமுத்தை 36823 வாக்குகள் வித்தியாசத்தில் தோற்கடித்தார். 2001 ஆம் ஆண்டில் அதே தொகுதியில் இருந்து இரண்டாவது முறையாக போட்டியிட்டார், அதிமுக தமிழகத்தில் ஆட்சியைப் பிடித்தது என்றாலும், அர.சக்கரபாணி 1369 வாக்குகள் வித்தியாசத்தில் தொகுதியை மீண்டும் கைப்பற்றினார். 2006 ஆம் ஆண்டில் மீண்டும் அதே ஒட்டன்சத்திரம் தொகுதியில் இருந்து போட்டியிட்டு 19903 என்ற வாக்கு வித்தியாசத்தில் வென்றார். இவர் திமுக கொறடாவாக தேர்ந்தெடுக்கப்பட்டார். 2011 ஆம் ஆண்டில், அர.சக்கரபாணி 14933 வாக்குகள் வெத்தியாசத்தில் மீண்டும் வென்றார். 2016 தேர்தலில் அர.சக்கரபாணி அதிமுக வேட்பாளர் கிட்டுசாமியை 65727 வாக்கு வித்தியாசத்தில் தோற்கடித்தார். இவரது தொடர் வெற்றியானது மாநிலத்தில் மறைந்த திமுக தலைவர் கருணாநிதிற்கு அடுத்ததாக உள்ளது.
# எபிகிராபசு

***எபிகிராபசு*** (*Epigrapsus*) என்பது நில நண்டுகளின் பேரினங்களுள் ஒன்றாகும். இந்த பேரினத்தின் கீழ் இரண்டு சிற்றினங்கள் மட்டுமே உள்ளன. இச்சிற்றினங்கள் அனைத்துண்ணி வகையினைச் சார்ந்தது.  
*எபிகிராபசு* பேரினத்தின் கீழ் உள்ளச் சிற்றினங்கள் பின்வருமாறு:  
- *எபிகிராபசு நோட்டசு* <small>(ஹெல்லர், 1865)</small>
- *எபிகிராபசு பொலிடசு* <small>ஹெல்லர், 1862</small>
- *எபிகிராபசு வில்லோசசு* <small>என்ஜி, 2002</small>
# ஜிகார்சினசு

***ஜிகார்சினசு*** (Gecarcinus) என்பது நில நண்டு குடும்பமான ஜிகார்சினிடேயின் ஒரு பேரினமாகும். இந்த நண்டுகள் கரீபியக் கடலிலுள்ள தீவுகள் உட்பட அமெரிக்காவின் வெப்பமான கடலோரப் பகுதிகளில் காணப்படுகின்றன. கடல் தீவுகளிலிருந்து நான்கு சிற்றினங்கள் முன்னர் *ஜிகேர்சினது* துணைப்பேரினமாக, *ஜான்கார்தியா*, சேர்க்கப்பட்டது. ஆனால் இப்போது *ஜான்கார்தியா* தனிப் பேரினமாகக் கருதப்படுகிறது. இந்த பேரினத்தின் அனைத்து உறுப்பினர்களும் பெரும்பாலும் தரைவாழ் விலங்குகளாகும். இருப்பினும் இவை இனப்பெருக்கம் செய்யக் கடலுக்குத் திரும்புகின்றன (இளம் உயிரிகள் கடலுக்குள் விடப்படுகின்றன). இவை பெரும்பாலும் வண்ணமயமானவை. சிவப்பு, ஆரஞ்சு, ஊதா, மஞ்சள், வெள்ளை அல்லது கறுப்பு நிறத்தில் அதிகமாகக் காணப்படுகின்றன. இதன் விளைவாக சில இனங்கள், குறிப்பாக *ஜி. குவாட்ரடசு* மற்றும் *ஜி. லேட்டரலிசு* மீன் காட்சி வர்த்தகத்தில் பிரபலமடைந்துள்ளன.
# ஜிகார்சினசு

## சிற்றினங்கள்

| *ஜிகார்சினசு லேட்டிராலிசு* <small>(ஃப்ரிமின்விலே, 1835)</small> | பிளாக்பேக் நில நண்டு, பெர்முடா நில நண்டு, சிவப்பு நில நண்டு | தென் பாட்ரே தீவு, டெக்சாஸ் தெற்கே வெனிசுவேலாவின் மாகுடோ |
| --- | --- | --- |
| *ஜிகார்சினசு குவாட்ரடசு* (<small>சாஸூர், 1853)</small> | சிவப்பு நில நண்டு, வைட்ஸ்பாட் நண்டு, ஹாலோவீன் நண்டு, நிலவு நண்டு, ஹாலோவீன் நிலவு நண்டு, வாய் இல்லாத நண்டு அல்லது ஹார்லெக்வின் நில நண்டு | மெக்ஸிகோ தெற்கிலிருந்து பனாமா வரை பசிபிக் கடற்கரை |
| *ஜிகார்சினசு ரூரிகோலா* <small>(லின்னேயசு, 1758)</small> | ஊதா நில நண்டு, கருப்பு நில நண்டு, சிவப்பு நில நண்டு மற்றும் ஜாம்பி நண்டு | கியூபா மற்றும் மேற்கில் பஹாமாஸ் அண்டில்லஸ் வழியாக பார்படோஸ் வரை |
| *ஜிகார்சினசு நோபிலி* <small>பெர்கர் & சுவர் 2014</small> | தென் அமெரிக்க பசிபிக் கடற்கரை, கொலம்பியா முதல் பெரு வரை |  |
# ஜான்கார்தியா

***ஜான்கார்தியா*** (*Johngarthia*) என்பது ஜிகார்சினிடே நில நண்டுகள் குடும்பத்தினைச் சார்ந்த பேரினம் ஆகும். முன்னர் இது ஜிகார்சினசு பேரினத்தில் சேர்க்கப்பட்டிருந்தது. *ஜான்கார்தியா* பேரினத்தின் கீழ் ஐந்து சிற்றினங்கள் உள்ளன: [குறிப்பு 1]
| *ஜான்கார்தியா கோகோயென்சிசு* <small>பெர்கர், வர்காஸ் & வால், 2011</small> | கிழக்கு பசிபிக் பெருங்கடல் : கோஸ்டாரிகாவிலிருந்து கோகோஸ் தீவு |
| --- | --- |
| *ஜான்கார்தியா* *லாகோசுடோமா* <small>(எச். மில்னே-எட்வர்ட்சு, 1837)</small> | தெற்கு அட்லாண்டிக் பெருங்கடல் : அசென்ஷன் தீவு, இல்ஹா டிரிண்டேட், பெர்னாண்டோ டி நோரோன்ஹா & அடோல் தாஸ் ரோகாஸ் |
| *ஜான்கார்தியா* *மால்பிலென்சிசு* <small>(ஃபாக்சன், 1893)</small> | கிழக்கு பசிபிக் பெருங்கடல்: மால்பெலோ தீவு |
| *ஜான்கார்தியா* *பிளானட்டா* (கிளிப்பர்டன் நண்டு) <small>(ஸ்டிம்ப்சன், 1860)</small> | கிழக்கு பசிபிக் பெருங்கடல்: கலிஃபோர்னியா வளைகுடா, ரெவிலாஜிஜெடோ தீவுகள், கோஸ்டா ரிக்கா (கொலரடா கனோ மற்றும் நைரிடா தீவுகள்), கொலம்பியா (கோர்கோனா தீவு) & கண்ட நிலப்பகுதியில் கடற்கரைகள் மெக்ஸிக்கோ (ஒஅக்ஷக், குயிர்ரோ, கொலிமா, நயாரித் ஜலிஸ்கோ மற்றும் சினாலாவா) |
| *ஜான்கார்தியா* *வெயிலரி* <small>(செண்ட்லர், 1912)</small> | கிழக்கு அட்லாண்டிக் பெருங்கடல்: கேமரூன் கடற்கரை மற்றும் கினியா வளைகுடாவின் தீவுகள் |
| *ஜான்கார்தியா* *ஓசியானிகா* பெர்கர் 2019 | கிழக்கு பசிபிக் பெருங்கடல்: சோகோரோ தீவு, கிளிப்பர்டன் தீவு |
# புருவாஸ் அருங்காட்சியகம்

**புருவாஸ் அருங்காட்சியகம்** மலேசியாவின் பேராக் மாநிலத்தில், மஞ்சோங் மாவட்டத்தில், புருவாஸ் நகரில் அமைந்துள்ள ஓர் அருங்காட்சியகம் ஆகும். கி.பி.2-ஆம் நூற்றாண்டில் புருவாஸ் நிலப் பகுதிகளை ஆட்சி செய்த கங்கா நகரத்தின் அரிய கலைப் பொருட்கள் இந்த அருங்காட்சியகத்தில் காட்சிக்கு வைக்கப்பட்டு உள்ளன.
# புருவாஸ் அருங்காட்சியகம்

## வரலாறு

1991 நவம்பர் 25-ஆம் தேதி தொடங்கி 1991 டிசம்பர் 25-ஆம் தேதி வரை, மலேசித் தேசிய அருங்காட்சியகம்; பேராக் மாநில அரசு; மற்றும் மலேசியத் தேசியப் பல்கலைக்கழகம் ஆகிய அமைப்புகள் சார்ந்த வரலாற்று ஆய்வாளர்கள் கங்கா நகரம் பற்றி ஓர் ஆய்வை நடத்தினார்கள்.
# புருவாஸ் அருங்காட்சியகம்

## வரலாறு

### கிராமவாசிகள் கண்டெடுத்த கலைப்பொருட்கள்

புருவாஸ் கிராமவாசிகள் கண்டெடுத்த கலைப்பொருட்கள் மதிப்பாய்வு செய்யப்பட்டன. அத்துடன் பல புதிய வரலாற்று கலைப்பொருட்களும் கண்டுபிடிக்கப்பட்டன. அதே நேரத்தில் மேலதிக ஆய்வுகளும் அவ்வப்போது மேற்கொள்ளப் பட்டன. அப்போது அந்தத் தருணத்தில் அந்தக் கலைப்பொருட்கள் தேசிய அருங்காட்சியகத்தில் வைக்கப்பட்டன.  
புருவாஸ் அருங்காட்சியகம் எனும் ஓர் அருங்காட்சியகம் அமைக்கப்பட வேண்டும். அந்த அருங்காட்சியகத்தில் அனைத்துக் கண்டுபிடிப்புகளும் பாதுகாப்பாக வைக்கப்பட வேண்டும் என்று மலேசிய அருங்காட்சியகத் துறை கருதியது.  
புருவாஸ் நீதிமன்றக் கட்டிடம் புருவாஸ் அருங்காட்சியகமாகப் புதுப்பிக்கப்பட்டது. 6-ஆவது மலேசியா திட்டத்தின் நிதி ஒதுக்கீடுகளைப் பயன்படுத்திப் புருவாஸ் அருங்காட்சியகத்திற்கு நிதியுதவிகள் செய்யப் பட்டன.
# புருவாஸ் அருங்காட்சியகம்

## வரலாறு

### புருவாஸ் அருங்காட்சியகம் திறப்புவிழா

1995 மே 23-ஆம் தேதி, புருவாஸ் அருங்காட்சியகம், தேசிய அருங்காட்சியகத்தின் மலேசிய இயக்குநர் மூலமாகப் பேராக் அரசாங்கத்திடம் ஒப்படைக்கப் பட்டது.  
1995 ஜூலை மாதம் பேராக் முதலமைச்சர் டான்ஸ்ரீ ராம்லி நிகா தாலிப், புருவாஸ் அருங்காட்சியகத்தை அதிகாரப்பூர்வமாகத் திறந்து வைத்தார். பின்னர் அந்த அருங்காட்சியகம் பொதுமக்களுக்கும் திறந்து விடப்பட்டது.  
ஏறக்குறைய 1800 ஆண்டுகளுக்கு முன்னர் புருவாஸ் பகுதிகளில் கோலோச்சிய கங்கா நகரப் பேரரசின் பல்வேறு அரிய பொக்கிஷங்கள் இந்த அருங்காட்சியகத்தில் காட்சிப்படுத்துகின்றன.
# புருவாஸ் அருங்காட்சியகம்

## வரலாறு

### கங்கா நகரத்தின் அரிய 300 கலைப்பொருட்கள்

புருவாஸ் அருங்காட்சியகத்தில் கங்கா நகரத்தின் 300 கலைப்பொருட்கள் பாதுகாக்கப் படுகின்றன. தவிர கங்கா நகரத்தைப் பற்றிய விளக்கப் படங்கள் மற்றும் கங்கா நகரத்தின் கடந்த காலத்தைப் பற்றிய குறிப்புகளும் அங்கு உள்ளன.
# 1971-ல் இந்தியா

**இந்திய குடியரசில் 1971ஆம்** ஆண்டின் நிகழ்வுகள்.
# 1971-ல் இந்தியா

## பதவியில் இருப்பவர்கள்

- இந்தியக் குடியர்சுத் தலைவர் - வி.வி.கிரி
- இந்தியப் பிரதமர் - இந்திரா காந்தி
- இந்தியத் தலைமை நீதிபதி - ஜெயந்திலால் சோட்டலால் ஷா (ஜனவரி 21 வரை), சர்வ் மித்ரா சிக்ரி (ஜனவரி 22 முதல்)
# 1971-ல் இந்தியா

## பதவியில் இருப்பவர்கள்

### ஆளுநர்கள்

- அசாம் - பிரஜ் குமார் நேரு
- பீகார் - தேவ காந்த பருவா
- குஜராத் - ஸ்ரீமன் நாராயண்
- ஹரியானா - பிரேந்திர நாரயண் சக்கரபர்த்தி
- இமாச்சல பிரதேசம் -எஸ். சக்கரவர்த்தி
- ஜம்மு-காஷ்மீர் -பக்வான் சகாய்
- கர்நாடகா - தர்ம வீரா
- கேரளா - வி. விசுவநாதன்
- மத்தியப் பிரதேசம் - சத்ய நாராயண் சின்கா
- மகாராஷ்டிரா - அலி யவர் ஜங்
- நாகாலாந்து - பிரஜ் குமார் நேரு
- ஒடிசா - சவுகத்துல்லா ஷா அன்சாரி
- பஞ்சாப் - தாதசாகேப் சிந்தநானி பவதே
- ராஜஸ்தான் - சர்தார் உக்கம் சிங்
- தமிழ்நாடு - கோதர்தாஸ் காளிதாஸ் ஷா
- உத்தரப்பிரதேசம் - பேஜவாடா கோபால் ரெட்டி
- மேற்கு வங்கம் - சாந்தி சுவரூப் தவான்
# 1971-ல் இந்தியா

## நிகழ்வுகள்

மற்றும் இந்திரா காந்தி, 4 நவம்பர் 1971]]  
- ஜனவரி 25 - இமாச்சலப் பிரதேசம் இந்தியாவின் 18வது மாநிலமாகவும், கிழக்கு பஞ்சாப் அதன் தற்போதைய வடிவமான பிஸ்த் தோவாப் குறைக்கப்படுகிறது.
- ஏப்ரல் 19 - வங்காளதேசத்தின் தற்காலிக அரசாங்கம் நாடுகடத்தப்பட்டு மேற்கு வங்கத்திற்குத் தப்பி ஓடியது.
- ஆகஸ்ட் 25 - முன்னாள் கிழக்கு பாகிஸ்தான் மற்றும் கிழக்கு வங்கம் வெள்ளத்தில் மூழ்கின; ஆயிரக்கணக்கானோர் இப்பகுதியை விட்டு வெளியேறுகிறார்கள்.
- செப்டம்பர் 29 - இந்தியாவின் ஒரிசா மாநிலத்தில் வங்காள விரிகுடாவில் ஏற்பட்ட சூறாவளி 10,000 பேரைக் கொன்றது.
- 3 டிசம்பர் - 17 டிசம்பர்: 90,000 பாகிஸ்தான் துருப்புக்கள் சரணடைந்த பின்னர் கிழக்கு பாகிஸ்தானுக்கு எதிராக இந்தியா பாகிஸ்தான் இரண்டாவது பெரிய போர் முடிவடைந்தது. கிழக்கு பாகிஸ்தானிலிருந்து புதிய நாடு வங்காளதேசம் உருவாக்கப்பட்டது.
- டிசம்பர் 3 - 1971 இந்திய-பாகிஸ்தான் போர் தொடங்கியது, பாகிஸ்தான் 9 இந்திய விமான நிலையங்களைத் தாக்கியது. அடுத்த நாள் இந்தியா கிழக்கு பாகிஸ்தான் மீது பெரிய படையெடுப்பை நடந்தது.
- 3 டிசம்பர் - 4 டிசம்பர் இரவு: இந்தியக் கடற்படையின் *ஐ.என்.எஸ் ராஜ்புத்* பாகிஸ்தானின் நீர்மூழ்கிக் கப்பலான பி.என்.எஸ் *காசி*(முன்னாள் யுஎஸ்எஸ் *டையப்லோ*)யினை மூழ்கடித்தது.
- டிசம்பர் 16 - *வங்கதேசத்தின் வெற்றி நாள்* : பாகிஸ்தான் ராணுவம் கூட்டுப் படை முன் சரணடைந்தது, அதாவது முக்தி பஹினி (சுதந்திரப் படை) மற்றும் இந்திய ஆயுதப்படைகள், பாகிஸ்தான் உள்நாட்டுப் போரை அதிகாரப்பூர்வமாக முடிவுக்குக் கொண்டு வந்து, புதிய தேசிய மாநிலமான வங்கதேசம் உருவாக்கியது
# 1971-ல் இந்தியா

## விளையாட்டு

- லெஸ்லி கிளாடியசுக்கு (வளைதடிப் பந்தாட்ட வீரர்) பத்மசிறீ விருது வழங்கப்பட்டது.
# 1971-ல் இந்தியா

## பிறப்புகள்

- பிப்ரவரி 4 - கீதா கொத்தப்பள்ளி, அரசியல்வாதி-அரகு நாடாளுமன்ற உறுப்பினர்
- மே 1 - அஜித் குமார், நடிகர் மற்றும் மோட்டார் பந்தய ஓட்டுநர்.
- ஜூன் 21 - கர்னூல்<nowiki/>நாடாளுமன்ற உறுப்பினர் பட்டா ரேணுகா .
- 4 ஜூலை - சிவகுமார் வீரசாமி, விஞ்ஞானி.
- 17 ஜூலை - சவுந்தர்யா, நடிகை (இ. 2004).
- ஆகஸ்ட் 5 - ஜூட் மெனிசஸ், பீல்ட் ஹாக்கி வீரர்.
- ஆகஸ்ட் 8 - ஃபீல்ட் ஹாக்கி வீரர் இரமன்தீப் சிங்.
- செப்டம்பர் 2 - பவன் கல்யாண், நடிகர் & திரைப்பட இயக்குநர்.
- 19 நவம்பர்
- சுந்தீப் மலானி, திரைப்பட இயக்குநர்
- கீரன் ரிஜிஜு, அரசியல்வாதி, அருணாச்சல் மேற்கு பகுதியைச் சேர்ந்த நாடாளுமன்ற உறுப்பினர், மத்திய உள்துறை அமைச்சர் .
- ]] டிசம்பர் 18 - பார்கா தத், தொலைக்காட்சி பத்திரிகையாளர்.
- டிசம்பர் 25 - சந்தோஷ் ஜார்ஜ் குலங்கரா, தொழிலதிபர்.
# 1971-ல் இந்தியா

## உயிரிழப்புகள்

- டெபாக்கி போசு, திரைப்பட இயக்குநர், எழுத்தாளர் மற்றும் நடிகர் (பி. 1898).
- கேசவ்ராவ் டேட், நடிகர் (பி. 1889).
# துர்கயானா

***துர்கயானா*** (*Tuerkayana*) என்பது பெரிய நில நண்டு<nowiki/>களின் பேரினமாகும். இந்தப் பேரினம், *கார்டிசோமா* பேரினத்திலிருந்து இரண்டு சிற்றினங்களையும், *திசுகோபிளாக்சு* பேரினத்திலிருந்து இரண்டு சிற்றினங்ளையும் கொண்டு ஜிகார்சினிடே குடும்பத்தினை 2018 பிற்பகுதியில் வகைபிரித்தல் மறு தேர்வுக்குப்பின் உருவாக்கப்பட்டது. மறு உருவாக்கத்தின் காரணமாக *லெப்டோகிராப்சொடெசு* என்ற பேரினத்தினைக் கொண்ட லெப்டோகிராப்சொடிடே குடும்பமும் தோற்றுவிக்கப்பட்டது.
# துர்கயானா

## இனங்கள்

*துர்கயானா* பேரினமானது நான்கு சிற்றினங்களை உள்ளடக்கியது:  
- *துர்கயானா செலசுடே* <small>(என்ஜி & கினோட், 2001)</small> (முன்பு *திசுகோபிளாக்சு*)
- *துர்கயானா* *ஹர்டைப்சு* <small>(டானா, 1851)</small> (முன்பு *கார்டிசோமா*)
- *துர்கயானா மேக்னம்* <small>(என்ஜி & ஷிஹ், 2015)</small> (முன்பு *திசுகோபிளாக்சு*)
- *துர்கயானா* *ரோட்டன்டம்* <small>(குவே & கெய்மார்ட், 1824)</small> (முன்பு *கார்டிசோமா*)
# பி. மூர்த்தி

**பி. மூர்த்தி** என்பவர் தமிழக அரசியல்வாதியும், தமிழக வணிக வரி, பதிவுத்துறை அமைச்சர் ஆவார். இவர் மதுரை கிழக்கு சட்டமன்றத் தொகுதியிலிருந்து திராவிட முனேற்றக் கழகம் சார்பில் தமிழக சட்டமன்ற உறுப்பினராக தேர்ந்தெடுக்கபட்டு உள்ளார்.  
இவர் 2006 தமிழ்நாடு சட்டமன்றத் தேர்தல் சோழவந்தான் தொகுதியிலிருந்து சட்டமன்ற உறுப்பினராக தேர்ந்தெடுக்கபட்டார். 2016, 2021 சட்டமன்றத் தேர்தல்களில் மதுரை கிழக்கு சட்டமன்றத் தொகுதியிலிருந்து சட்டமன்ற உறுப்பினராக தேர்ந்தெடுக்கபட்டார். இதையடுத்து 2021 மே 7 அன்று தமிழக வணிகவரி மற்றும் பதிவுத்துறை (வணிக வரிகள், பதிவு மற்றும் முத்திரைத்தாள் சட்டம், எடைகள் மற்றும் அளவைகள், கடன் கொடுத்தல் குறித்த சட்டம் உள்ளிட்ட கடன் நிவாரணம், சீட்டுகள் மற்றும் கம்பெனிகள் பதிவு) அமைச்சசராக பதவியேற்றார்.
# பெருநிறுவனக் குழுமம்

**பெருநிறுவனக் குழுமம்** அல்லது **பல்நிறுவனக் குழுமம்** என்று அறியப்படுவது தாய் நிறுவனங்கள், பற்று நிறுவனங்கள் மற்றும் சேய் நிறுவனங்களின் கூட்டுக் குழுமமாகும். இத்தகைய குழுமம் ஒரே நிறுவனத் தொடராக அறியப்படுவதோடு பொதுவான நிதிமையமும் கட்டுப்பாட்டு மையமும் கொண்டிருக்கும்.
# பெருநிறுவனக் குழுமம்

## விவரங்கள்

வரி நிலவரம், கணக்கு வழக்கு, சட்ட நெருக்கடிகள் ஆகியவற்றின் போது பெருநிறுவனக் குழுமங்கள் ஒரே நிறுவனமாய்க் கருதப்படும். பல்வேறு துறைகளில் ஈடுபட்டாலும் ஒரே குழுவாய் இருக்கும் குழுமத்தை பல்துறை பெருநிறுவனக் குழுமம் என்றழைப்பர்.  
பெருநிறுவனக் குழுமங்கள் நிறுவன இணைப்புகளாலும் பங்கு வர்த்தக ஆக்கிரமிப்புகளாலும் சாத்தியம் ஆகின்றன. பல்வேறு நாடுகள் பெருநிறுவனச் சட்டம் என்று தனியே ஒரு சட்டம் வகுத்து நெறிமுறைகளை உருவாக்கியுள்ளன.
# பல்துறை பெருநிறுவனக் குழுமம்

**பல்துறை பெருநிறுவனக் குழுமம்** என்று அறியப்படுவது பல்வேறு துறைகளில் ஈடுபடும் நிறுவனங்களை கொண்ட பெருநிறுவனக் குழுமம் ஆகும். இத்தகைய குழுமங்கள் பெரும்பாலும் சர்வதேச அளவில் செயல்படுவன.
# பல்துறை பெருநிறுவனக் குழுமம்

## விவரங்கள்

பல்துறை பெருநிறுவனக் குழுமம் பல்வேறு துறைகளில் முதலீடு செய்வதன் மூலம் இழப்பை குறைக்கின்றது. தமக்கு கீழ் செயல்படும் ஒரு கிளை நிறுவனத்தில் ஏற்படும் இழப்பை மற்றொரு கிளை நிறுவனத்தின் மூலம் சரிகட்டும் வாய்ப்பு உள்ளது.  
ஆனாலும் துறைகளுக்கு ஏற்ப இத்தகைய குழுமங்களை நிருவகிப்பது கடினம். பண்பாட்டு வேறுபாடுகளால் ஏற்படும் சிக்கல்கள், குறிப்பிட்ட ஒரு துறையின் மீது கவனம் செலுத்த முடியாமை, இதனால் குழுமம் தோல்வி காணும் அபாயம் என்று பல்துறை பெருநிறுவனக் குழுமங்கள் எதிர்கொள்ளும் சவால்கள் அநேகம்.
# வர்த்தக நிறுவனம்

**வர்த்தக நிறுவனம்** என்று அறியப்படும் நிறுவனம் பல்வேறு வகையான பொருட்களை வாடிக்கையாளர்களிடம் கொண்டு சேர்க்கும் நிறுவனமாகும். இத்தகைய நிறுவனங்கள் பிற நிறுவனங்களுக்காகவோ அரசாங்கம் தொடர்பான காரியங்களுக்காகவோ பொருட்களைக் கொண்டு சேர்க்கின்றன. சில சமயங்களில், பல்விதமான பொருட்களையோ பங்குகளையோ பிற நிறுவனங்களிடம் இருந்து வாங்கி வருவாய்மிக விற்பனை செய்யும் பணிகளிலும் வர்த்தக நிறுவனங்கள் ஈடுபடுவதுண்டு.
# வர்த்தக நிறுவனம்

## விவரங்கள்

இறக்குமதி செய்யப்பட்டப் பொருட்களையும் மொத்த விலை விற்பனையாளர்களின் பொருட்களையும் வாடிக்கையாளர்களிடம் கொண்டு சேர்க்கும் தேவை வரும்போது வர்த்தக நிறுவனங்கள் செயல்படுகின்றன. இத்தகைய நிறுவனங்கள் பெருவாரியான இடங்களில் கிளைகள் வைத்திருப்பது எனவே அவசியம் ஆகிறது. மேலும், பல்வேறு நாடுகளின் ஏற்றுமதி இறக்குமதி சட்டங்கள் அறிந்து அதற்கேற்ப செயல்படுவது முக்கியம். விரைவான விநியோகம், தெளிவான கணக்கு வழக்குகள் மற்றும் நவீன சந்தைப்படுத்துதல் உக்திகள் ஆகியவை இத்தகைய நிறுவனங்களின் வணிகமாதிரிகளாக உள்ளன.
# இணை நிறுவனம்

கணக்கியலில் இணை நிறுவனம் என்று அறியப்படும் நிறுவனம் தன் பங்குகளில் இருபது முதல் ஐம்பது விழுக்காடு பங்குகளை பிற நிறுவனங்களுக்கு விற்று அதன்மூலம் அந்த நிறுவனங்களுடன் கூட்டணி வைத்துக் கொள்ளும் நிறுவனமாகும். ஒரு நிறுவனத்தின் ஐம்பது விழுக்காட்டிற்கும் மேற்பட்ட பங்குகள் பிற நிறுவனங்களின் வசமிருந்தால், அந்நிறுவனம் கிளை நிறுவனம் என்று அழைக்கப்படும். இணை நிறுவனங்களில் கூட்டணி நிறுவனங்கள் முதலீடு செய்வதும் வருவாய் ஏற்படும் இடத்து அதை சரிக்கட்ட முயல்வதும் வாடிக்கை ஆகும்.
# இணை நிறுவனம்

## விவரங்கள்

புதியதொரு துறையில் காலடி எடுத்து வைக்கும் ஒரு நிறுவனமானது, அந்தத் துறையிலேயே செயல்படும் ஒரு நிறுவனத்துடன் கூட்டணி வைக்கும் பொருட்டு, அந்நிறுவனத்தின் பங்குகளை வாங்குவதும், இரு நிறுவனங்கள் இணைந்து தங்கள் முதலீடுகளை பங்கிட்டு புதியதொரு துறையில் இறங்கும் போதும், நிறுவனங்கள் ஒன்றுக்கொன்று இணை நிறுவனம் ஆகின்றன.
# சா. மு. நாசர்

**சா. மு. நாசர்** என்பவர் ஒரு தமிழக அரசியல்வாதி மற்றும் தமிழக அமைச்சராவாரும். திமுகவைச் சேர்ந்தவரான சா.மு. நாசர் 2016 தமிழ்நாடு சட்டமன்றத் தேர்தலில் தமிழக சட்டமன்றத்துக்கு தி.மு.க. சார்பில் ஆவடி சட்டமன்றத் தொகுதியில் போட்டியிட்டு மாஃபா பாண்டியராஜனிடம் சொற்ப வாக்குகள் வித்தியாசத்தில் தோல்வியுற்றார். 2021 தமிழ்நாடு சட்டமன்றத் தேர்தலில் அதே தொகுதியில் இருந்து சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக பால்வளத் துறை (பால் வளம் மற்றும் பால் பண்ணை வளர்ச்சி) அமைச்சசராக பதவியேற்றார்.. 9 மே 2023 அன்று அமைச்சர் பதவியிலிருந்து நீக்கப்பட்டார். 29 செப்டம்பர் 2024 அன்று நடைபெற்ற அமைச்சரவை மாற்றத்தில் சிறுபான்மையினர் நலத்துறை அமைச்சராகப் பதவியேற்றார். இவர் திருவள்ளூர் தெற்கு மாவட்ட திமுக செயலாளராக உள்ளார்.
# மிருகவானி தேசியப் பூங்கா

**மிருகவானி தேசியப் பூங்கா** (*Mrugavani National Park*) என்பது இந்தியாவின் தெலங்காணா மாநிலத்தில் ஐதராபாத்தில் அமைந்துள்ள ஒரு தேசியப் பூங்கா ஆகும். இது, ஐதராபாத்தின் மகாத்மா காந்தி பேருந்து நிலையத்திலிருந்து 20 கி.மீ தொலைவில் உள்ள மொய்னாபாத் மண்டலத்தின் சில்கூரில் அமைந்துள்ளது. மேலும், இது 3.6 சதுர கிலோமீட்டர் (1.4 சதுர மைல்) அல்லது 1211 ஏக்கர் பரப்பளவைக் கொண்டுள்ளது. இது 600 வகையான தாவர இனங்களைக் கொண்டுள்ளது. சுமார் 350 புள்ளிமான்கள் இந்த பூங்காவில் உள்ளன. மேலும், இந்திய குழிமுயல், காட்டுப்பூனை, புனுகுப்பூனை, சாரைப்பாம்பு, கட்டுவிரியன், பூக்கொத்தி 200 க்கும் மேற்பட்ட மயில்கள் போன்ற உயிரனங்களும் உள்ளது. இன்று இந்த பூங்கா பல்லுயிர் பெருக்கத்தின் தாயகமாகும். பார்வையாளர்களுக்கான அனைத்து வசதிகளும் பூங்காவிற்குள் வழங்கப்பட்டுள்ளன.
# மிருகவானி தேசியப் பூங்கா

## வரலாறு

இது 1994இல் தேசியப் பூங்காவாக அறிவிக்கப்பட்டது.
# மிருகவானி தேசியப் பூங்கா

## இடம்

இந்தப் பூங்கா சில்கூர் பாலாஜி கோயிலுக்கு அருகில் உள்ளது, ஐதராபாத், மகாத்மா காந்தி பேருந்து நிலையத்திலிருந்து சுமார் 20 கி.மீ தொலைவில் உள்ளது.
# மகாவீர் ஹரினா வனஸ்தாலி தேசியப் பூங்கா

**மகாவீர் ஹரினா வனஸ்தாலி தேசிய பூங்கா** (*Mahavir Harina Vanasthali National Park*) என்பது இந்தியாவின் தெலங்காணா, மாநிலத்தின் ஐதராபாத்து, சாஹேப் நகர், வனஸ்தாலிபுரத்தில் அமைந்துள்ள ஒரு மான் தேசியப் பூங்காவாகும். இது 13,758 ஏக்கர் பரப்பளவில் பரவியுள்ளது. ஐதராபாத் நகரில் இது நுரையீரலுக்கு இதமான பசுமை நிறைந்த இடமாகும்.
# மகாவீர் ஹரினா வனஸ்தாலி தேசியப் பூங்கா

## வரலாறு

1975 ஆம் ஆண்டில் சைனத் துறவி மகாவீரரின் 2500வது நிர்வாண ஆண்டு நினைவு தினத்தை முன்னிட்டு இந்த பூங்காவிற்கு அவரது பெயரிடப்பட்டது. பூங்கா அமைந்துள்ள இடம் ஒரு காலத்தில் ஐதராபாத்தின் ஆட்சியாளர்களான நிசாமிற்கு தனிப்பட்ட வேட்டை மைதானமாக இருந்தது. இந்த விலைமதிப்பற்ற பாரம்பரியத்தை பாதுகாப்பதற்கும் அதை மறுவாழ்வு செய்வதற்கும் ஒரு மான் பூங்கா அமைக்கப்பட்டது. இந்தத் தேசியப் பூங்காவை நிறுவ நிசாம் அரசு நன்கொடையாக வழங்கியது.
# மகாவீர் ஹரினா வனஸ்தாலி தேசியப் பூங்கா

## பூங்கா

இந்த தேசிய பூங்காவில் வாழும் விலங்குகளில் சில நூறு புல்வாய் ( ஆந்திராவின் மாநில விலங்கு ), முள்ளம்பன்றிகள், நீர்க்காகம் போன்ற பல பறவை இனங்களும் அடங்கும்.
# மகாவீர் ஹரினா வனஸ்தாலி தேசியப் பூங்கா

## சுற்றுச்சூழல் சுற்றுலா

இந்தப் பூங்கா ஐதராபாத்தின் புறநகரில், ஐதராபாத் - விஜயவாடா சாலையில் அமைந்துள்ளது. இது நகரத்திலிருந்து எளிதில் அணுகக்கூடிய தூரத்தில் உள்ளது. இந்த பூங்காவை தெலங்காணா அரசின் வனத்துறை பராமரிக்கிறது. வழிகாட்டப்பட்ட சுற்றுப்பயணங்கள் பூங்காவிற்குள் கிடைக்கின்றன.  
விலங்குகளை கண்டுகளிக்க சஃபாரி வாகனம் மூலம் பூங்காவிற்குள் நுழைய விரும்பும் நபர்களுக்கு நுழைவு கட்டணம் உண்டு. நுழைவு கட்டண விவரங்கள் பூங்கா வலை தலத்தில் கிடைக்கின்றன  
- மிருகவானி தேசியப் பூங்கா
- சவகர் மான் பூங்கா
- காசு பிரம்மானந்த ரெட்டி தேசியப் பூங்கா
# கார்டிசோமா அர்மாட்டம்

***கார்டிசோமா அர்மாட்டம்*** (*Cardisoma armatum*) என்பது நிலத்தில் வாழக்கூடிய நண்டு இனம்.
# கார்டிசோமா அர்மாட்டம்

## பெயர்கள்

**(ஆப்பிரிக்க) வானவில் நண்டு**, **(நைஜீரிய) நிலவு நண்டு** அல்லது **தேசபக்த நண்டு** இந்த நண்டு அழைக்கப்படுகிறது. முதிர்ச்சியடைந்த நண்டு *சோப்பு நண்டுகள்* என மீன் காட்சியகத்தில் பயன்படுத்தப்படுகின்றன. இந்த பெயரானது இந்த நண்டின் ஆக்குரோசமான தன்மையின் காரணமாக உருவானது. செல்லப்பிராணியாக வளர்க்கப்படும் கடைகளுக்கு அனுப்பப்படும் போது, இவை சண்டையிடும் போது ஏற்படும் இழப்பினைத் தடுக்க சோப்பு பெட்டிகளில் அடைத்து அனுப்பப்படுகின்றன. *சந்திரன் நண்டு* மற்றும் *சோப்பு நண்டு* எனும் பெயர்கள் பிற ஒத்த வகை நண்டுகளுக்கும் பயன்படுத்தப்படுகின்றன. இதனால் இதர வண்ணமயமான மூன்று சிற்றினங்களான *ஜிகார்சினசு ரூரிகோலா, ஜி. குவாட்ரேடசு* மற்றும் *கார்டிசோமா கார்னிபெக்சு* இடையே குழப்பத்தினை ஏற்படுத்துகின்றன. தில் *கா. கார்னிபெக்சு* தவிரப் பிற சிற்றினங்கள் அமெரிக்காவினைச் சார்ந்தவை.
# கார்டிசோமா அர்மாட்டம்

## விநியோகம்

*கார்டிசோமா அர்மாட்டம்* மேற்கு ஆபிரிக்காவின் கடலோரப் பகுதிகளிலிருந்து தோன்றியது. ஆனால் இது சில வடிநிலப் பகுதிகளிலும் (எ.கா. வோல்ற்றா ஆறு வடிநிலம்), மற்றும் கேப் வர்டி போன்ற தீவுகளிலும் காணப்படுகிறது.
# கார்டிசோமா அர்மாட்டம்

## விளக்கம்

இளமையில் இந்நண்டுகள் பொதுவாக நீலம்/ஊதா நிற மேலோடுடன், சிவப்பு நிற கால்கள் மற்றும் வெண்மையான நகங்களைக் கொண்டுள்ளன. வளர்ச்சியடையும் போது இந்த நிறம் பொதுவாக மங்கிவிடும். இவை மேலோட்டின் அளவு 20 செ.மீ. வரை வளரலாம். வளர்ப்பில் உள்ள நண்டுகள் இந்த நீளத்தினை எட்டிப்பிடிக்கின்றன.
# கார்டிசோமா அர்மாட்டம்

## சூழலியல் மற்றும் வாழ்க்கைச் சுழற்சி

இந்த நண்டுகள் தமது உணவில் முக்கியமாகப் பழம், தாவரங்கள் மற்றும் மாமிசங்களை எடுத்துக்கொள்கின்றன. இவை தன்னின உயிருண்ணியாக அறியப்படுகின்றன. சிறிய நண்டுகள், சிறிய ஊர்வன மற்றும் நீர்நில வாழ்வன, மெல்லுடலிகள், மீன் மற்றும் பூச்சிகளைப் பிடிக்க முடிந்தால் அவற்றை உட்கொள்ளும். இளம் மற்றும் வயது வந்த நண்டுகள் அதிக நேரத்தை வறண்ட நிலத்தில் செலவிடுகின்றன. பெண்கள் நண்டுகள் தங்கள் முட்டைகளை விடுவிக்கக் கடலுக்குச் செல்கின்றன. கருவளர்ச்சியடைந்த முட்டையிலிருந்து நுண்ணிய உயிரிகள் வெளியேறுகின்றன. பின்னர் இவை இளம் நண்டுகளாக உருவாகின்றன. வளர்ச்சியடையும் போது, இந்நண்டுகள் நிலவாழ்வினைத் தொடங்க வேண்டும். அவ்வாறு நிலவாழ்வினைத் தொடங்காத நண்டுகள் வளர்ச்சியின் காரணமாக நீரில் மூழ்க நேரிடும். இவை நில நண்டு வகையினைச் சார்ந்ததால் இவற்றால் நீண்ட காலம் நீரில் மூழ்கி இருக்க முடியாது.
# போத்தா

**போத்தா** (மலாய்: *Bota*) என்பது மலேசியாவின் பேராக் மாநிலத்தில், பேராக் தெங்ஙா மாவட்டத்தில் உள்ள ஒரு துணை மாவட்டக் கிராமப்பகுதி ஆகும். முக்கிம் என்று அழைக்கப் படுகிறது. இரு பகுதிகளை உள்ளடக்கியது: போத்தா கிரி (Bota Kiri) மற்றும் போத்தா கானான் (Bota Kanan). இரு பகுதிகளும் பேராக் நதியால் பிரிக்கப்பட்டு உள்ளன. போத்தா அதன் டுரியான் பழங்களுக்கு நன்கு அறியப் பட்ட கிராமப் பகுதியாகும்.
# போத்தா

## வரலாறு

போத்தா பகுதியின் பழைய பெயர் பிரம்மன் இந்திரா (Brahman Indera). பூதம் எனும் சொல்லில் இருந்து போத்தா எனும் சொல் உருவாகி இருக்கலாம் என்று நம்பப் படுகிறது. இந்தப் பகுதியின் பெயர் 18-ஆம் நூற்றாண்டில் இங்கு இருந்த ஒரு மாபெரும் பூதத்தின் பெயருடன் இணைந்து வந்ததாக உள்ளூர்வாசிகள் நம்புகிறார்கள்.  
உள்ளூர்வாசிகளின் நம்பிக்கையின்படி போத்தா என்பது குகைகளில் மறைந்து வாழும் ஒரு பெரிய இராட்ச பூதமாகும்.) அந்தப் பூதத்தின் பெயரில் அந்த இடத்திற்கும் பெயர் வந்து இருக்கலாம் என்று இன்றும் நம்புகிறார்கள்.
# போத்தா

## மக்கள் விவரங்கள்

இங்கு மலாய் மக்கள் அதிகமாக வாழ்கிறார்கள். இவர்களை மூன்று முக்கியக் குழுக்களாகப் பிரிக்கலாம். பஞ்சார் (Banjar) மக்கள்; பேராக் மாநிலப் பூர்வீக மக்கள்; மற்றும் கெடா மாநிலப் பூர்வீக மக்கள். பஞ்சார் மக்கள் என்பவர்கள் போர்னியோ, கலிமந்தான் பகுதியைப் பூர்வீகமாகக் கொண்டவர்கள்.  
போத்தாவின் பெரும்பான்மையான மக்கள் பேராக் மாநிலப் பூர்வீகவாசிகள். இவர்கள் பேராக் ஆற்றின் கரைகளில் குடியமர்ந்து உள்ளனர். கெடா பூர்வீகவாசிகள் 1960-களில் இந்த நகரத்திற்கு குடிபெயர்ந்தனர். இப்பகுதியில் ஜாவானிய மற்றும் பூகிஸ் மக்களின் தடயங்களும் உள்ளன.  
சீனர்களும் இந்தியர்களும் சிறுபான்மையினராக உள்ளனர்
# சி. வெ. கணேசன்

**சி. வெ. கணேசன்** (*C. V. Ganesan*) என்பவர் திராவிட முன்னேற்றக் கழகத்தின் அரசியல்வாதியும், திட்டக்குடி தொகுதி சட்டமன்ற உறுப்பினரும் தமிழ்நாடு அமைச்சரவை<nowiki/>யில் தொழிலாளர் நலன் மற்றும் திறன் மேம்பாட்டுத்துறை அமைச்சரும் ஆவார்.
# சி. வெ. கணேசன்

## இளமை

1959ஆம் ஆண்டு சூன் 16ஆம் நாள் தமிழ்நாட்டில் உள்ள கடலூர் மாவட்டம் திட்டக்குடி வட்டம் கழுதூர் கிராமத்தில் வெங்கடன்மற்றும்சின்னம்மாள் தம்பதியரின் மகனாகப் பிறந்தார்.
# சி. வெ. கணேசன்

## கல்வி

வேலூர் முத்துரங்கம் அரசுக் கல்லூரியில் இளங்கலைப் பட்டத்தினை முடித்த கணேசன், 1984ஆம் ஆண்டு சென்னை பல்கலைகழத்தில் முதுகலைப் படிப்பும், 1986ஆம் ஆண்டு அண்ணமலை பல்கலைக்கழகத்தில் இளங்கலை கல்வியியல் படிப்பினை முடித்தார்.
# சி. வெ. கணேசன்

## அரசியல் வாழ்க்கை

### முதல்முறை சட்டமன்ற உறுப்பினர்

திராவிட முன்னேற்றக் கழகத்தின் உறுப்பினரான கணேசன் 1989ஆம் ஆண்டு நடைபெற்ற தமிழ்நாடு சட்டமன்ற தேர்தலில்கடலூர் மாவட்டம் மங்களூர் சட்டமன்றத் தொகுதியில் திராவிட முன்னேற்றக் கழகம் சார்பில் போட்டியிட்டு முதன்முறையாக சட்டமன்ற உறுப்பினராக தேர்ந்தெடுக்கப்பட்டார்.
# சி. வெ. கணேசன்

## அரசியல் வாழ்க்கை

### நாடாளுமன்ற உறுப்பினர்

1996ஆம் ஆண்டு நடைபெற்ற நாடாளுமன்றத் தேர்தலில் சிதம்பரம் தொகுதியிலிருந்து இந்திய நாடாளுமன்ற கீழவையான மக்களவை உறுப்பினராக தேர்ந்தெடுக்கப்பட்டு பணியாற்றி உள்ளார்.
# சி. வெ. கணேசன்

## அரசியல் வாழ்க்கை

### மீண்டும் சட்டமன்ற உறுப்பினர்

2016ஆம் ஆண்டு தமிழ்நாடு சட்டமன்ற தேர்தலில் திமுக சார்பில் திட்டக்குடி சட்டமன்றத் தொகுதியில் போட்டியிட்டு சட்டமன்ற உறுப்பினராக தேர்ந்தெடுக்கப்பட்டு பணியாற்றினார்.
# சி. வெ. கணேசன்

## அரசியல் வாழ்க்கை

### தமிழ்நாடு அமைச்சரவையில் அமைச்சர்

2021ஆம் ஆண்டு தமிழ்நாடு சட்டமன்ற தேர்தலில் திமுக சார்பில் திட்டக்குடி சட்டமன்றத் தொகுதியில் மீண்டும் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இதன் பின்னர் பதவியேற்ற மு. க. ஸ்டாலின் அமைச்சரவையில் தொழிலாளர் நலன் மற்றும் திறன் மேம்படுத்துறை அமைச்சராக உள்ளார்.
# சி. வெ. கணேசன்

## குடும்பம்

கணேசன், பவானி என்பவரை வாழ்க்கை துணைவியாக ஏற்றார். இந்த இணையருக்கு கவிதா லட்சுமி, கனிமொழி, கலையரசி, சிந்துஜா, நிவேசு என்ற நான்கு மகள்களும் வெங்கடேசன் என்ற ஒரு மகனும் உள்ளனர். இவரது மனைவி பவானி, 9 திசம்பர் 2021 அன்று காலமானார்.
# மா. மதிவேந்தன்

**மா. மதிவேந்தன்** (பிறப்பு: 25 திசம்பர் 1984) ஒரு தமிழ்நாட்டு அரசியலர் மற்றும் மருத்துவர் ஆவார். திராவிட முன்னேற்றக் கழக (திமுக) உறுப்பினரான இவர், மே 2021 முதல் இராசிபுரம் தொகுதிக்கான தமிழ்நாடு சட்டப் பேரவை உறுப்பினராகவும் மு. க. ஸ்டாலின் தலைமையிலான மாநில அமைச்சரவையில் அமைச்சராகவும் பணியாற்றி வருகிறார்.
# மா. மதிவேந்தன்

## கல்வி

இவர் 2002-இல் இராசா முத்தையா அரசு மருத்துவக் கல்லூரியில் சேர்ந்து இளநிலை மருத்துவம் மற்றும் அறுவையியல் மற்றும் எம்.டி. பயின்றார்.
# மா. மதிவேந்தன்

## தனி வாழ்க்கை

தற்போது இவர் இராசிபுரத்தில் வசித்து வருகிறார். இவருக்கு சிவரஞ்சினி என்ற மனைவியும், ஒரு மகளும் உள்ளனர். இவரது தந்தை அருந்ததிய சமூகத்தை சேர்ந்த மருத்துவர் மாயவன். இவர் நாமக்கல் சட்டமன்ற தொகுதியிலும் ராசிபுரம் மக்களவை தொகுதியிலும் போட்டியிட்டு தோல்வியடைந்தார். திமுகவில் இருந்த இவர் வைகோ திமுகவில் இருந்து வெளியேற்றப் பட்ட போது அவருடன் வெளியேறி மதிமுகவில் சேர்ந்தார். பின்பு சில ஆண்டுகள் கழித்து மீண்டும் திமுகவுக்கே வந்தார். நாமக்கல்லில் சாந்தி மருத்துவமனையை நடத்தி வருகிறார். தற்போது மதிவேந்தன் அம்மருத்துவமனையின் பொறுப்பை எடுத்து நடத்தி வருகிறார்.
# மா. மதிவேந்தன்

## அரசியல்

இவர் 2021 தமிழ்நாடு சட்டமன்றத் தேர்தலில் நாமக்கல் மாவட்டம், இராசிபுரம் சட்டமன்றத் தொகுயில் முன்னாள் அமைச்சர் சரோஜாவை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார். இதையடுத்து 2021 மே 7 அன்று சுற்றுலா துறை அமைச்சசராக பதவியேற்றார். உதயநிதி ஸ்டாலின் அமைச்சராக பதவியேற்ற பொழுது பல அமைச்சர்களின் துறைகள் மாற்றப்பட்டன அதில் மதிவேந்தனுக்கு வனத்துறை ஒதுக்கப்பட்டது, இவரிடமிருந்த சுற்றுலாதுறை முன்பு வனத்துறையை பார்த்த அமைச்சர் ராமச்சந்திரனுக்கு ஒதுக்கப்பட்டது
# காற்றுக்கென்ன வேலி (தொலைக்காட்சித் தொடர்)

**ராஜா பார்வை** என்பது 18 சனவரி 2021 ஆம் ஆண்டு முதல் விஜய் தொலைக்காட்சியில் திங்கள் முதல் சனி வரை பகல் 1 மணிக்கு ஒளிபரப்பான குடும்ப காதல் நாடகத் தொடர் ஆகும். இது 'மொஹார்' என்ற வங்காள மொழித் தொடரின் மறு ஆக்கம் ஆகும்.  
இந்த தொடர் 'தஞ்சை ஆர்.கே' என்பவர் இயக்கத்தில் 'பிரியங்கா குமார்' மற்றும் 'சுவாமிநாதன் ஆனந்தராமன்' ஆகியோர் முன்னணி கதாபாத்திரத்தில் நடிக்க 'அபிஷேக் ரெகே' என்பவர் எண்டெமால் ஷைன் இந்தியா என்ற நிறுவனத்தின் மூலம் தயாரித்துள்ளார். இந்த தொடரின் இறுதி அத்தியாயம் 30 செப்டம்பர் 2023 அன்று ஒளிபரப்பப்பட்டது மற்றும் 809 அத்தியாயங்களுடன் நிறைவு பெற்றது.
# காற்றுக்கென்ன வேலி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- பிரியங்கா குமார் - வெண்ணிலா
- தர்ஷன் கே. ராஜு (2021) → சுவாமிநாதன் ஆனந்தராமன் (2021-2023) - சூர்யா மகாதேவன்
- மாளவிகா அவினாஷ் (2021) → ஜோதி ராய் (2021-2023) → ஹர்ஷா நாயர் (2023) - சாரதா மகாதேவன்
- பானு பிரகாஷ் - மகாதேவன்
# காற்றுக்கென்ன வேலி (தொலைக்காட்சித் தொடர்)

## நடிகர்கள்

### துணைக் கதாபாத்திரங்கள்

- ஜனனி அசோக் - மது
- ஸ்ரீதேவி அசோக் - சியாமளா
- மானஷ் சாவளி - மாதவன்
- மதன் - விஷ்ணு
- ஆட்சிதா அசோக் - அபி
- ரேஸ்மா - சௌமியா
- பிரீத்தா ரெட்டி - ஆனந்தி
- ஹேமா ராகேஷ் - இந்துமதி
- ஆர்த்தி ராம்குமார் - பானுமதி
- தருண் மாஸ்டர் - சிவநாதம்
- வீனா வெங்கடேஷ் - மீனாட்சி
- சிவகுமார்
- பத்மினி - வாசுகி
- நளினிகாந்த் - வரதராஜன்
- சியாம் சுந்தர்
- சாமி - மரகதம்
# காற்றுக்கென்ன வேலி (தொலைக்காட்சித் தொடர்)

## நேர அட்டவணை

இந்த தொடர் 18 சனவரி 2021 முதல் 13 மார்ச்சு 2021 வரை திங்கள் முதல் வெள்ளி வரை பகல் 1:30 மணிக்கு ஒளிபரப்பானது. பின்னர் 15 மார்ச்சு 2021 முதல் நேரம் மாற்றப்பட்டு திங்கள் முதல் சனி வரை மாலை 6:30 மணிக்கும் பின்னர் 12 ஜூலை 2021 முதல் மாலை 6 மணிக்கும் ஒளிபரப்பானது.  
| 18 சனவரி 2021 - 13 மார்ச்சு 2021 | <> திங்கள் - சனி </> | 13:30 |
| --- | --- | --- |
| 15 மார்ச்சு 2021 - 9 ஜூலை 2021 | <> திங்கள் - வெள்ளி </> | 18:30 |
| 12 ஜூலை 2021 - 17 டிசம்பர் 2021 | <> திங்கள் - வெள்ளி </> | 18:00 |
| 20 டிசம்பர் 2021 - 30 செப்டம்பர் 2023 | <> திங்கள் - சனி </> | 13:00 |
# காற்றுக்கென்ன வேலி (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# காற்றுக்கென்ன வேலி (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# என். கயல்விழி செல்வராஜ்

**என். கயல்விழி செல்வராஜ்** (*N. Kayalvizhi Selvaraj*) என்பவர் ஓர் இந்திய அரசியல்வாதியும், திராவிட முன்னேற்றக் கழகத்தினைச் சார்ந்த தமிழக அமைச்சரும் ஆவார்.  
கயல்விழி எம்.காம்., பி.எட்., படித்துள்ளார். இவரது கணவர் கே. செல்வராஜ் ஒரு வழக்கறிஞராவார். இந்த இணையருக்கு எஸ். திலீபன், வழக்கறிஞருக்கு படித்த எஸ். கே. உதயசூரியன் ஆகிய மகன்கள் உள்ளனர்.  
இவர் 2021 தமிழ்நாடு சட்டமன்றத் தேர்தலில், திருப்பூர் மாவட்டத்தில் உள்ள தாராபுரம் சட்டமன்றத் தொகுயில் சட்டமன்ற உறுப்பினராக தேர்ந்தெடுக்கபட்டார். இதையடுத்து 2021 மே 7 அன்று ஆதிதிராவிடர் நலத்துறை (ஆதி திராவிடர் நலன், மலைவாழ் பழங்குடியினர்கள் மற்றும் கொத்தடிமை தொழிலாளர்கள் நலன்) அமைச்சசராக பதவியேற்றார்.
# நூத் (எகிப்திய பசுக் கடவுள்)

**நூத்** (**Nut**) வானம், விண்மீன்கள், அண்டம், தாய்மை மற்றும் வானவியல் ஆகியவற்றுக்கு அதிபதியான பண்டைய எகிப்தியப் பெண் கடவுள் ஆவார். நூத் கடவுள் நட்சத்திரங்களால் மூடப்பட்ட நிலையில் நிர்வாணப் பெண்ணாக பூமியின் மீது வளைந்து இருக்கும் பசுவாகக் காணப்பட்டார்.இப்பெண் கடவுள் தலையில் நீர்க்குடம் ஏந்திவாறு காணப்படுதே இதன் அடையாளம் ஆகும். காற்றின் கடவுளான இவரது தந்தை சூ மற்றும் பூமிக் கடவுளான இவரது தாய் டெப்நூத் ஆவார். நூத் மற்றும் கடவுள் கெப்பிற்கும் பிறந்த குழந்தைகள் ஒசிரிசு, ஓரசு, சேத், இசிஸ் மற்றும் நெப்திஸ் ஆவார்.  
வானத்தின் கடவுளான நூத், சூ-டெப்நூத் கடவுளர்களின் மகள் ஆவார். இவரது உடன் பிறந்த சகோதரன் *கெப்* இவரது கணவரும் ஆவார். இவரது நான்கு மகன்களில் ஒசிரிசு, சேத், இசிஸ் மற்றும் நெப்திஸ் ஆகியோரும் எகிப்தியக் கடவுள்களே. எகிப்தியக் கடவுள்களில் மிகவும் பழைய கடவுள்களில் ஒருவராக நூத் பெண் கடவுள் கருதப்படுகிறார். துவக்கத்தில் நூத் பெண் கடவுளை வானத்து இரவின் கடவுளாகக் கருதினாலும், பின்னர் வானத்தின் கடவுளாக வழிபடப்பட்டார். பெண்கள் வயிற்றில் கருப்பை தாங்குவதை நினைவு கூறும் விதமாக பெண் கடவுளான நூத் தன் தலையில் சிறு நீர்குடத்தை தாங்கி காட்சியளிக்கிறார். பெரும்பாலும் பெண் கடவுளான நூத், மனித வடிவில் நிர்வானமாக சித்தரிக்கப்பட்டாலும், சில நேரங்களில் பசு வடிவமாகவும், அதனைச் சுற்றி வானம், சொர்க்கம், விண்மீன்கள், அத்தி மரங்கள், குட்டிகள் காட்டுப்ப் பன்றியிடம் பால் அருந்துவது போன்றும் சித்தரிக்கப்படுகிறார்.